Návrh komuniké vlády SR

Vláda SR na svojom zasadnutí dňa ............... súhlasila s ukončením platnosti Zmluvy o priateľstve a spolupráci medzi  Československou republikou a Čínskou ľudovou republikou. Zmluva bola uzavretá v marci roku 1957. Ide o tzv. základnú politickú zmluvu, ktorá nie je v súlade so súčasnou zahraničnopolitickou orientáciou Slovenskej republiky. 

 	Na ukončenie platnosti tejto zmluvy je potrebné vyslovenie súhlasu Národnej rady Slovenskej republiky a schválenie prezidentom Slovenskej republiky. Ministerstvo zahraničných vecí Slovenskej republiky postupne navrhuje ukončenie platnosti takéhoto typu zmlúv v súlade s normami medzinárodného práva.